Η Δρ. Μουστάκη πραγματοποιεί τη βλεφαροπλαστική μέσω μίας μικρής τομής στην πτυχή του άνω βλεφάρου. Αυτή η τομή επουλώνεται τόσο καλά  που με δυσκολία φαίνεται μετά την επούλωση. Το δέρμα αφαιρείται και στη συνέχεια αφαιρείται μια μικρή ποσότητα μυός και λίπους. Στη συνέχεια το δέρμα κλείνει με πολύ λεπτά ράμματα. Αυτά τοποθετούνται με τέτοιο τρόπο ώστε να μπορούν να απομακρύνονται χωρίς πόνο.
Η βλεφαροπλαστική του κάτω βλεφάρου εκτελείται με διαφορετικό τρόπο. Μια μικρή τομή γίνεται κάτω από τις βλεφαρίδες. Το δέρμα και ο μυς αποκολλάται και το λίπος που προβάλλει αφαιρείται. Μια λεπτή λωρίδα δέρματος αφαιρείται και ενισχύεται ο μυς. Στη συνέχεια η τομή κλείνει με λεπτά ράμματα. Αυτά τα ράμματα τοποθετούνται επίσης με τρόπο που να μπορούν να αφαιρεθούν χωρίς να προκαλέσουν πόνο.